
Kirken  er  alle  nationers  ven  under  OL 


Barbara  Jean  Jones  og  Tiffany  E.  Lewis 


VTerdens  øjne  var  i  februar  rettet  mod  Utah,  da  Salt 
Lake  City  var  vært  for  De  Olympiske  Vinterlege  2002. 
Eftersom  Kirkens  hovedsæde  ligger  i  Salt  Lake  City, 
støttede  Kirken  det  øvrige  samfund  i  at  byde  verden 
velkommen. 

Udsmykning  af  byen 

Centrum  i  Salt  Lake  City  udgjorde  en  betagende  bag- 
grund for  legene,  og  Kirken  gjorde  meget  for  at  få  den  til 
at  stråle.  Hundredtusindvis  af  lys  på  Tempelpladsen,  som 
normalt  kun  er  sat  op  ved  juletid,  var  tændt  for  Olympia- 
dens gæster. 

To  af  de  12  kæmpebannere,  som  prydede  siderne  på 
bygninger  i  Salt  Lake  City,  hang  på  kirkens  kontorbyg- 
ning -  et  banner  med  en  kunstskøjteløber  på  kirkens  kon- 
torbygning og  et  banner  med  en  deltager  på  kælk  på  Kir- 
kens Museum  for  de  sidste  dages  helliges  Kunst  og  Histo- 
rie. De  olympiske  ringe  kunne  ses  på  den  vestlige  side  af 


Joseph  Smith-bygningen  hver  aften  under  OL.  Kirken  sat- 
te på  opfordring  af  Organisationskomiteen  for  de  olympi- 
ske vinterlege  i  Salt  Lake  City  (SLOC)  sine  parkerings- 
pladser i  centrum  til  rådighed,  komiteen  opførte  OL 
Medaljepladsen.  »Kirken  var  så  fantastisk,  så  stor  en  hjælp 
til  at  få  tingene  til  at  fungere,«  sagde  Kathy  Hunter, 
ansvarlig  hos  SLOC  for  byens  udseende. 

Møde  med  globale  ledere 

Den  8.  februar  bød  Det  Første  Præsidentskab  USA's 
præsident  George  W.  Bush  og  førstedame  Laura  Bush  vel- 
kommen i  Kirkens  Administrationsbygning,  hvor  de 
overrakte  præsidenten  og  hans  hustru  eksemplarer  af  de- 
res slægtshistorie.  Efter  mødet  overværede  præsident  og 
fru  Bush  en  privat  reception  i  Utah  State  Capitol.  Mor- 
montabernakelkoret  indledte  receptionen  med  at  synge 
»Battle  Hymn  of  the  Republic«. 

Næste  formiddag  mødtes  Det  Første  Præsidentskab 


Salt  Lake  City  udsmykkes  til  De  Olympiske  Vinterlege  2002.  På  Medlemmer  af  Det  Første  Præsidentskab  og  De  Tolv  Apostles 

Kirkens  bygninger  hang  der  olympiske  bannere,  og  templet  i  Salt  Lake  Kvorum  klapper,  da  præsident  Hinckley  overrækker  den  olympiske  ild 
City  blev  ofte  vist  under  legene.  til  ældste  Maxwell. 

med  FN's  generalsekretær  Kofi  An- 
nan.  Kofi  Annan  og  Det  Første  Præsi- 
dentskab drøftede  fred  og  humanitær 
hjælp,  samt  hvordan  sådanne  aktivi- 
teter er  med  til  at  begrænse  menne- 
skers lidelser. 

Efter  mødet  deltog  Primarys  ho- 
vedpræsidentinde  Coleen  K.  Menlo- 
ve  sammen  med  Kofi  Annan  og  an- 
dre globale  ledere,  bl.a.  ærkebiskop 
Desmond  Tutu  fra  Sydafrika  og  præ- 
sidenten for  Den  Olympiske  Komité, 
Jacques  Rogge,  i  en  nmdbordssamta- 
le  om  at  hjælpe  underprivilegerede 
børn.  Samtalen,  som  foregik  i  Kirkens 
Konferencecenter,  blev  sponseret  af 
Olympic  Aid,  De  Olympiske  Leges 
officielle  velgørenhedsorganisation. 

Under  legene  mødtes  Det  Første 
Præsidentskab  endvidere  med  den 
tyske  præsident  Johannes  Rau,  den 
finske  præsident  Tarja  Halonen  og 
Østrigs  vicekansler  Susanne  Riess- 
Passer. 

Den  olympiske  fakkel 

Blandt  de  hundredvis  af  medlem- 
mer af  Kirken,  der  som  stafet  blev 
valgt  til  at  bære  den  olympiske  fakkel 
tværs  over  USA,  var  medlemmer  af 
De  Tolv  Apostles  Kvorum  og  Det  Før- 
ste Præsidentskab.  Da  faklen  den  7. 
februar  nærmede  sig  sit  mål  på  det 
olympiske  stadion,  bar  ældste  Robert 
D.  Hales  fra  De  Tolv  Apostles  Kvo- 
rum faklen  op  ad  trapperne  til  Kir- 
kens administrationsbygning,  hvor 
Det  Første  Præsidentskab  og  andre 
medlemmer  af  De  Tolv  Apostles  Kvo- 
rum ventede  på  at  tage  imod  den. 
Ældste  Hales  overrakte  faklen  til 
præsident  James  E.  Faust,  andenråd- 
giver i  Det  Første  Præsidentskab,  som 
derefter  gav  den  til  præsident  Tho- 
mas S.  Monson,  hvorefter  denne  rak- 
te faklen  til  præsident  Gordon  B. 
Hinckley. 

Mens  præsident  Hinckley  holdt 
faklen  oppe,  sagde  han:  »Vi  hilser  sta- 
ten Utah,  hvis  fest  det  er.  Vi  hilser 
Amerikas  Forenede  Stater,  som  er 


vært  for  disse  lege.  Vi  hilser  hele  ver- 
den, nu  hvor  den  fejrer  de  største 
præstationer.  Vi  hilser  de  ledere,  som 
har  arbejdet  så  intenst,  og  som  er 
kommet  fra  hele  verden  for  at  gøre 
dette  til  en  stor  succes.  Og  frem  for  alt: 
Vi  hilser  de  idrætsfolk  velkommen, 
som  skal  deltage  i  denne  store  kon- 
kurrence.« 

Præsident  Hinckley  gav  faklen  vi- 
dere til  ældste  Neal  A.  Maxwell  fra  De 
Tolv  Apostles  Kvorum,  som  bar  fak- 
len ned  ad  trapperne,  gennem  den 
heppende  menneskemængde  og  vi- 
dere. 

Åbningsceremonien 

Da  den  prisbelønnede  producer 
Don  Mischer  og  hans  kolleger  blev 
ansat  til  at  iscenesætte  åbnings-  og  af- 
slutningsceremonien  ved  OL  i  Salt 
Lake  City,  var  Mormontabernakelko- 
ret  den  første  gruppe,  som  de  ønske- 
de skulle  optræde.  Fra  åbningscere- 
moniens første  øjeblikke  og  indtil  den 
store  finale  dominerede  korets  musik 
i  et  to  en  halv  time  langt  show,  som 
blev  set  af  ca.  tre  milliarder  menne- 
sker. 

»Det  var  en  stor  ære  for  koret  at  bli- 
ve bedt  om  at  repræsentere  Kirken, 
staten  Utah  og  endda  menneskehe- 
den,« sagde  korets  leder  Craig  Jessop. 

Koret  sang  flere  gange  under  arran- 
gementer, bl.a.  »The  Star-Spangled 
Banner«,  mens  det  amerikanske  flag, 
som  blev  fundet  i  ruinerne  af  World 
Tråde  Center,  blev  båret  ind  på  stadi- 
on; »Call  of  the  Champions,«  dette  års 
olympiske  tema,  som  er  komponeret 
specielt  til  koret  af  John  Williams;  Spi- 
ro  Samaras  »Olympic  Hymn«;  Mikis 
Theodorakis's  »Ode  til  Zeus«  samt 
Beethovens  »Ode  an  die  Freude.« 

Mormonpionerernes  historie  blev 
fremstillet,  da  der  blev  fortalt  om 
Utahs  historie.  Heste,  vogne  og  hånd- 
kærrer rullede  ind  på  stadion,  mens 
skuespillere,  der  var  klædt  ud  som 
pionerer,  dansede  til  musik  fra  Vesten 
i  Amerika.  Tusindvis  af  frivillige,  som 

deltog  i  ceremonien,  var  medlemmer 
af  Kirken.  Mange  kom  fra  Brigham 
Young  Universitys  turnegrupper. 

Kulturel  olympiade 

På  foranledning  af  SLOC  holdt  Ta- 
bemakelkoret  fire  gratis  koncerter  på 
lørdag  aftener  i  Tabernaklet  i  Salt 
Lake  City  som  en  del  af  Den  kulturel- 
le olympiade,  der  fandt  sted  samtidig 
med  det  sportslige  OL. 

Koret  blev  akkompagneret  af  Or- 
chestra  at  Temple  Square,  og  indledte 
den  olympiske  koncertrække  den  9. 
februar  med  en  musikalsk  hyldest  til 
De  Olympiske  Lege.  Blandt  gæsteop- 
trædende var  mezzosopranen  Frede- 
rica von  Stade,  John  Williams,  U.S. 
Army  Herald  Trumpets  samt  Salt 
Lake's  International  Children's  Choir. 
Som  et  af  koncertens  højdepunkter 
dirigerede  John  Williams  nogle  af 
sine  egne  værker. 

»Dette  er  langt  det  bedste,  jeg  har 
oplevet,  mens  jeg  har  været  her,«  be- 
mærkede en  gæst  fra  Maine. 

Klarinettisten  Richard  Stoltzmann, 
a  cappella-koret  King  Singers,  og 
slagtøjsspilleren  Evelyn  Glennie  var 
blandt  gæsteoptrædende  ved  korets 
andre  koncerter  ved  Den  Kulturelle 
Olympiade.  Om  søndagen  sluttede 
gæsteoptrædende  sig  om  formidda- 
gen til  koret  ved  dets  ugentlige  ud- 
sendelse. Musik  og  det  talte  ord. 

Verdens  lys 

Kirken  tilbød  selv  Salt  Lake  Citys 
gæster  et  kulturelt  program  under  le- 
gene. Verdens  lys:  En  hyldest  til  livet, 
som  var  den  første  teaterforestilling  i 
Konferencecentret,  opførtes  14  gange 
fra  den  5.  februar  til  den  2.  marts  og 
blev  set  af  flere  end  290  000.  Besæt- 
ningen omfattede  Tabernakelkoret, 
1500  frivillige  musikere,  dansere  og 
skuespillere  samt  Orchestra  at  Temp- 
le Square. 

Stykket  er  skrevet  af  sidste  dages 
hellige  komponister  og  forfattere.  Det 
er  en  beretning  om  skabelsen  og  for- 


målet  med  livet.  I  forestillingen  var 
der  flettet  inspirerende  beretninger 
ind  om  olympiske  sportsfolk,  Kirkens 
historie  blev  kort  fortalt  såvel  som  be- 
retningerne om  profeten  Joseph 
Smith,  præsident  Brigham  Young  og 
mormonpionererne.  Stykket  sluttede 
med  en  video,  hvor  præsident  Gor- 
don B.  Hinckley  vidnede  om  Jesus 
Kristus. 

Sidste  dages  hellige  sportsfolk 

Ti  sidste  dages  hellige  sportsfolk 
deltog  i  De  Olympiske  Vinterlege  i 
Salt  Lake  City  2002.  Blandt  dem  var 
sølvmedaljevinderen  Joe  Pack  fra 
Park  City  Ward  i  Park  City  Utah  Stav. 
Bror  Pack,  som  var  med  på  USA's 
freestyle  skihold,  vandt  sølv  i  mæn- 
denes luftakrobatik.  Han  er  den 
første  sidste  dages  hellige,  som  har 
vundet  en  OL-medalje  siden  1964. 

Gea  Johnson  fra  Foothills  Ward  i 
Tempe  Vestlige  Stav  i  Arizona  kon- 
kurrerede for  USA  i  bobslædeløb. 
Søster  Johnson  og  hendes  hold  fik 
femtepladsen. 

Rowena  Bright  fra  Cooma  Gren, 
Canberra  Stav  i  Australien,  beslutte- 
de sig  for  syv  år  siden  til  at  kvalificere 
sig  til  Vinter-OL  i  2002,  da  hun  hørte, 
at  det  skulle  afholdes  i  Salt  Lake  City. 
»Dette  er  mit  åndelige  hjem,«  sagde 
hun  til  en  australsk  journalist.  Hun 
repræsenterede  Australien  i  slalom, 
storslalom  og  kombineret. 

Paul  O'Connor  fra  Provo  Første 
Ward,  Provo  Utah  Bonneville  Stav  i 
Utah,  deltog  på  det  irske  hold  i  lang- 
rend. Bror  O'Connor  er  den  første 
skiløber,  som  har  repræsenteret  Ir- 
land i  de  nordiske  discipliner,  og 
han  var  meget  begejstret  for  at  delta- 
ge i  OL.  »Det  vil  ikke  kunne  ses  på 
pointtavlen,  men  at  tage  disse  udfor- 
dringer op  er  godt  for  sjælen,«  siger 
han. 

Tamami  Tanaka  har  været  med  på 
det  japanske  skisky  dningshold  siden 
1995  og  er  medlem  af  Moiwa  Ward, 
Sapporo  Vestlige  Stav  i  Japan.  Hun 


deltog  i  fire  skiskydningskonkurren- 
cer,  som  foregik  ved  Heber  City  i 
Utah.  Søster  Tanaka  og  andre  med- 
lemmer af  det  japanske  hold  fik  un- 
der deres  ophold  selskab  af  medlem- 
merne i  Mill  Road  Ward,  Heber  City 
Østlige  Stav  i  Utah. 

Werner  og  Chris  Hoeger,  far  og  søn 
fra  DeMeyer  Park  Ward,  Meridian 
Nordlige  Stav  i  Idaho,  deltog  begge 
i  konkurrencen  for  enmandskælk. 
De  konkurrerede  for  bror  Hoegers 
hjemland,  Venezuela.  Bror  Hoeger 
var  med  sine  48  år  den  ældste  kon- 
kurrencedeltager i  disciplinen  en- 
mandskælk og  17-årige  Chris  den 
yngste. 

Dinah  Browne  fra  St.  Croix  Gren  i 


Puerto  Rico  San  Juan  Mission  deltog 
også  i  enmandskælk.  Søster  Browne, 
som  er  vokset  op  under  palmetræer 
på  strande  i  Dansk  Vestindien,  skrev 
olympisk  historie  som  den  første  sor- 
te sportsudøver,  der  nogensinde  har 
deltaget  i  kælk.  Hun  deltog  på  holdet 
fra  Dansk  Vestindien  (US  Virgin  Is- 
lands). 

To  søstre  spillede  på  Tysklands 
kvindelige  ishockeyhold.  Stefanie 
Wartosch-Kurten  fra  Ludwigsburg 
Ward  i  Stuttgart  Stav  var  målkvinde, 
og  hendes  søster,  Sabine  Riickauer  fra 
Wailblingen  Gren  i  Stuttgart  Stav,  var 
forsvarsspiller.  Det  tyske  OL-hold 
vandt  samlet  flest  medaljer  i  de  to 
ugers  konkurrencer. 

I  mediernes  søgelys 

Foruden  OL-deltagere  og  gæster 
vrimlede  gaderne  i  Salt  Lake  City 
med  mediefolk  fra  hele  verden.  Deres 
reaktion  over  for  Kirken  var  overvæl- 
dende. »Vi  er  meget  tilfredse,«  siger 
Dale  Bills  fra  Kirkens  Informationsaf- 
deling. »Det  har  været  virkelig  spæn- 
dende at  se  mediedækning,  som  er 
reel,  objektiv  og  velafvejet.« 

Der  blev  skrevet  hundredvis  af  ar- 
tikler og  sendt  lige  så  mange  udsen- 
delser om  Kirken  under  legene. 
Slægtsforskning,  familieværdier  og 
missionering  havde  mediernes  stør- 
ste interesse.  Journalisterne  var  lige- 
ledes interesserede  i  Kirkens  interna- 
tionale karakter  og  store  vækst. 

En  artikel  i  Canadas  Ottawa  Citizen 
er  et  typisk  eksempel  på  mediernes 
dækning:  »På  blot  150  år  har  de  sidste 
dages  hellige  udviklet  sig  fra  den  14- 
årige  Joseph  Smiths  overnaturlige 
åbenbaringer  i  skovene  i  den  nordli- 
ge del  af  staten  New  York  til  ...  at 
have  11  millioner  medlemmer  verden 
over.  Det  er  uden  tvivl  den  mest  frem- 
gangsrige religiøse  gruppe,  som  har 
sin  oprindelse  i  Nordamerika.« 

Kirken  oprettede  et  midlertidigt 


pressecenter  for  at  kunne  huse  den 
strøm  af  nysgerrige  journalister,  som 
uvægerligt  ville  komme.  Centret 
skulle  informere  -  ikke  forkynde.  Den 
franske  avis  Le  Monde  opsummerede 
Kirkens  indsats:  »Hvad  angår  [PR],  så 
har  bærer  mormonerne  allerede  guld- 
medaljen.« 

Den  måske  mest  tilfredsstillende 
reaktion  for  de  frivillige  på  pressecen- 
tret var  den  enkeltes  reaktion  blandt 
journalisterne. 

»Mange  af  journalisterne  har  skre- 
vet, at  Kirken  er  meget  anderledes, 
end  de  havde  troet.  For  os  frivillige 
har  det  været  det  mest  tilfredsstillen- 
de,« sagde  David  Bresnahan,  koordi- 
nator for  presseinf ormation  for  Nord- 
og  Sydamerika. 

En  redaktør  på  den  tyske  avis 
Frankfurter  Allgemeine  skrev  om  sit  in- 
terview med  præsident  Hinckley: 
»Da  jeg  forlader  Kirkens  kontorbyg- 
ning, møder  jeg  en  kvindelig  tigger 
neden  for  trappen  . . .  Jeg  går  for  det 
meste  uanfægtet  forbi  sådanne  men- 
nesker. Men  efter  et  besøg  hos  præsi- 
dent Hinckley  kan  man  ikke  gøre 
andet  end  at  åbne  sin  pung  og  give 
kvinden  en  dollar.« 


Udtalelse  fra  Det  Første 
Præsidentskab 

Ved  OL's  afslutning  udsendte  Det 
Første  Præsidentskab  følgende  udta- 
lelse: 

»Vi  lykønsker  indbyggerne  i  Salt 
Lake  City  og  alle  i  staten  Utah  og  an- 
dre steder,  som  har  bidraget  til  De 
Olympiske  Vinterlege  2002. 

Besøgende,  sportsfolk  og  medierne 
har  rost  Utahs  samfund,  de  frivillige, 
indbyggere  og  SLOC.  Vi  ønsker  også 
at  rose  præsidenten  for  SLOC,  Mitt 
Romney,  hans  fremragende  ansatte 
og  frivillige  og  alle,  som  har  deltaget, 
støttet  legene,  stået  for  sikkerheden 
eller  blot  været  gode  værter  for  folk 
fra  mange  lande. 

Disse  olympiske  konkurrencer  har 
vist  det  storslåede  ved  menneskets 
ånd.  Vi  er  taknemmelige  for  hver  del- 
tagers målbevidsthed  og  for  landenes 
beslutsomhed  om  at  støtte  op  om  fre- 
den i  en  tid  med  spændte  forhold  i 
hele  verden. 

Kirken  er  også  taknemmelig  for 
mediernes  artikler  og  udsendelser  i 
mange  lande,  hvor  af  de  fleste 
har  rost  alle  i  Utah  for  deres  ind- 
sats.« □ 


Indvielse  af  templet  i  Nauvoo, 
hyldest  til  fortid  og  nutid 


Efter  en  voldelig  fordrivelse  fra 
Missouri  nåede  de  hellige  til 
Nauvoo  i  Illinois  i  begyndelsen  af 
1839.  Profeten  Joseph  Smith  var  ble- 
vet befriet  fra  Libertyfængslet,  og  de 
hellige  nød  fred  i  en  kort  tid.  Men  den 
varede  ikke  ved.  Den  forfølgelse,  som 
havde  fordrevet  dem  fra  Missouri,  be- 
gyndte igen.  Men  de  hellige  forblev 
tro  mod  Herrens  befaling  og  begynd- 
te at  bygge  et  tempel  i  1840.  Deres 


Lisa  Ann  Jackson 

opgave  blev  mere  og  mere  vanskelig. 
Forfølgelserne  nåede  deres  højde- 
punkt med  profeten  Joseph  Smith  og 
hans  bror  Hyrums  død  i  1844,  og  det 
stod  klart,  at  de  hellige  var  nødt  til  at- 
ter at  forlade  deres  hjem.  Men  de  blev 
alligevel  ved  med  at  bygge. 

Kirkens  ledere  indviede  dele  af 
bygningen,  efterhånden  som  de  blev 
færdige,  så  der  kunne  udføres  ordi- 
nancer  inden  de  helliges  uundgåelige 

rejse.  Da  hele  bygningen  blev  indviet 
den  30.  april  1846,  foregik  det  ved  en 
privat  ceremoni  med  en  håndfuld 
tilstedeværende.  Inden  udgangen  af 
dette  år  havde  næsten  6000  modtaget 
deres  tempelbegavelse,  og  Nauvoo 
og  dens  tempel  blev  forladt  (se  »Nau- 
voo's  Holy  Temple,«  Ensign,  sep. 
1994,  s.  60.) 

Efter  de  helliges  afrejse  i  1846  be- 
sudlede pøbelhobe  templet.  1 1848  ra- 


seredes  det  af  en  brand,  i  1850  blev 
det  ramt  af  en  tornado,  og  i  1865  blev 
de  tilbageblevne  mure  revet  ned  og 
stenene  genbrugt. 

I  dag,  137  år  efter  at  de  sidste  mure 
smuldrede  bort,  skuer  templet  i  Nau- 
voo  atter  over  den  by,  som  Joseph  an- 
lagde. Denne  gang  bygger  og  indvier 
man  ikke  templet  under  hemmelige 
sessioner  i  fare  for  pøbelangreb; 
templet  vil  få  tusindvis  af  gæster  fra 
offentligheden  og  indvies  ved  en  di- 
rekte udsendelse  til  hele  verden.  (Der 
udstedes  særlige  tempelanbefalinger 
til  værdige  medlemmer  i  alderen  otte 
år  og  opefter  til  udsendelsen  af  indvi- 
elsen). Der  vil  være  åbenthus  for  of- 
fentligheden fra  den  6.  maj  til  den  22. 
juni  (undtagen  søndage),  og  den  før- 
ste indvielsessession  bliver  afholdt 
den  27.  juni  2002  -  158-årsdagen  for 
Joseph  og  Hyrums  martyrium. 

Hyldest  til  fortiden 

De,  som  har  arbejdet  på  templet, 
har  holdt  sig  så  tæt  på  pionerernes  ar- 
bejde som  muligt.  Den  mest  synlige 
lighed  er  den  ydre  arkitektur.  En 
gruppe  forskere  har  finkæmmet  hi- 
storiske optegnelser  for  at  finde  frem 
til  det  oprindelige  tempels  udseende, 
mål,  etageplaner  og  byggematerialer. 
Gruppen  har  fået  hjælp  af  et  gammelt 
fotografi  af  bygningen  og  nogle  af  de 
originale  arkitekttegninger. 

Kirken  havde  mistet  disse  tegnin- 
ger, men  nogle  missionærer  i  det  syd- 
lige Californien  fandt  dem  igen  i  1948. 
Nogle  ældster  bankede  på  Leslie  M. 
Griffins  dør.  De  fandt  ud  af,  at  han  var 
barnebarn  af  William  Week,  arkitek- 
ten for  templet  i  Nauvoo. 

Hr.  Griffin  blev  ikke  medlem  af  Kir- 
ken, men  under  ældste  Vern  C. 
Thackers  sidste  besøg  overrakte  hr. 
Griffin  ham  de  originale  arkitektteg- 
ninger til  templet  i  Nauvoo.  De  var 
gået  i  arv  i  familien,  og  han  bad  den 
unge  missionær  om  at  give  dem  til 
Kirkens  hovedsæde. 

»Jeg  forsikrede  ham  om,  at  det  ville 


Templet  i  Nauvoo  står  på  samme  sted,  som  de  første  hellige  hyggede  det  første  tempel  i 
Nauvoo.  Det  nye  tempel  indvies  den  27.  juni,  profeten  Joseph  Smiths  dødsdato. 


være  mig  en  stor  ære,«  sagde  bror 
Thacker,  som  nu  bor  i  Heber  City  i 
Utah.  »Han  sagde,  at  han  følte  meget 
stærkt,  at  disse  tegninger  -  efter  100 
år  -  skulle  gives  til  Kirken.« 

Tegningerne  findes  nu  i  Kirkens  hi- 
storiske og  slægtshistoriske  afdelings 
arkiv  og  har  haft  stor  betydning  for  at 

kunne  genskabe  templet  i  Nauvoo. 
Resultatet  er  en  bygning  og  et  ydre, 
som  kommer  tæt  på  den  oprindelige 
bygning. 

»Hele  den  ydre  arkitektur  -  solsten, 
månesten,  vinduerne,  tårnet,  taget, 
ovenlysvinduerne,  alt  -  er  så  tæt  på 
det  oprindelige,  som  vi  har  kunnet 


Solsten  som  denne  sidder  langs  den  øverste  del  af  templet  i  Nauvoo  i  Illinois  og  er  kopier 
af  solsten  fra  det  oprindelige  tempel  i  Nauvoo.  Solen  bruges  ofte  til  at  repræsentere  celestial 
herlighed. 


finde  frem  til,«  siger  Keith  Stepan,  le- 
der af  Kirkens  Afdeling  for  tempel- 
byggeri. 

Ydermurene  er  af  kalksten  ligesom 
det  oprindelige  tempel.  Vinduerne, 
som  er  fremstillet  på  et  lokalt  værk- 
sted i  Nauvoo,  er  fransk  blæst  glas 
ligesom  i  den  oprindelige  bygning. 
Englen  Moroni  vil  også  stå  højt 
over  Nauvoo  igen.  Templet  i  Nau- 
voo var  det  første  tempel  med  en 
statue  af  englen  Moroni  på,  men 
den  var  placeret  horisontalt  og  tjente 
som  vejrhane.  Statuen  på  det  nuvæ- 
rende tempel  vil  stå  op  ligesom  på 
andre  templer,  og  den  vil  vende  mod 
vest. 

»Den  vender  typisk  mod  øst,  men  i 
dette  tilfælde  ønskede  præsident 
Hinckley,  at  den  skal  vende  mod  vest 


mod  Mississippifloden  og  stepperne  i 
retning  af  Salt  Lake  City,«  siger  bror 
Stepan. 

Blik  mod  fremtiden 

Det  indvendige  af  templet  vil  være 
noget  anderledes  end  i  det  oprindeli- 
ge tempel.  Dåbsbassinet  af  sten  er  en 
næsten  identisk  kopi,  og  der  vil  være 
et  forsamlingsværelse  i  stueetagen  i 
lighed  med  i  den  oprindelige  byg- 
ning. Men  templet  i  Nauvoo  vil  være 
et  moderne,  funktionsdygtigt  tempel, 
og  der  vil  være  de  nødvendige  loka- 
ler til  udførelse  af  ordinancerne  og 
andre  funktioner  i  templet,  hvoraf 
nogle  ikke  fandtes  i  den  originale  ind- 
retning. 

Der  er  også  særlige  detaljer  i  det 
nye  tempel.  »Der  er  betagende  væg- 

malerier  i  begavelsesværelseme,«  si- 
ger Robert  Reeve,  der  er  områdeleder 
i  Kirkens  Tempelafdeling.  Vægmale- 
rierne minder  om  dem  i  templerne  i 
Salt  Lake  City,  Los  Angeles  i  Califor- 
nien og  Cardston  i  Alberta. 

Det  »vil  være  noget  smukt  og  for- 
håbentlig bringe  glæde  for  evigt,« 
sagde  præsident  Hinckley  (citeret  i 
»Temple  Dedications  and  Ground- 
breakings,«  Ensign,  jan.  2000,  s.  75). 

Bidrag 

Under  planlægningen  og  opførel- 
sen af  templet  i  Nauvoo  har  man  gjort 
en  bevidst  indsats  for  at  holde  sig  så 
tæt  på  det  oprindelige  tempel,  især 
hvad  angår  tid,  midler  og  ressourcer, 
som  normalt  ikke  er  nødvendige  for 
at  opføre  templer  i  vor  tid. 

Opførelsen  af  det  oprindelige  tem- 
pel krævede  store  ofre  og  pligttro- 
skab. Arbejdskraften  skaffedes  via  de 
helliges  tiende  i  form  af  tid;  man  til- 
bragte én  dag  ud  af  ti  på  at  arbejde  på 
templet.  Mændene  arbejdede  på  sel- 
ve bygningen,  og  kvinderne  sørgede 
for  tøj,  mad  og  anden  støtte.  De  fatti- 
ge hellige  skænkede  penge,  materia- 
ler og  talenter  til  opførelse  af  templet, 
ofte  alt  hvad  de  ejede. 

Denne  arv  fortsætter  med  det  nye 
tempel.  Det  nye  tempel  er  hovedsage- 
ligt finansieret  gennem  de  helliges 
gavmilde  bidrag.  Der  er  ligeledes 
skænket  materialer,  talenter  og  tid. 
Der  er  brugt  77  000  frivillige  arbejds- 
timer på  at  opføre  templet. 

Selv  unge  og  børn  har  deltaget  i  ar- 
bejdet. Primarybørn  i  Colorado  har 
hjulpet  ved  at  give  mere  end  1  million 
mønter  til  fonden  til  opførelse  af 
templet  i  Nauvoo.  Og  lærernes  kvo- 
rumspræsident  samt  diakonernes 
kvorumspræsident  fra  Nauvoo  Illi- 
nois Første  Ward  deltog  ved  nedlæg- 
gelsen af  hjørnestenen  den  5.  novem- 
ber 2000,  der  foregik  på  samme  måde, 
som  profeten  Joseph  fulgte  ved  den 
første  hjørnestensceremoni  den  6. 
april  1841. 


Indvielsen  den  27.  juni  vil  være  en 
hyldest  både  til  nuværende  arbejdere 
og  deres  pionerforgængere.  »Denne 
bygning  vil  stå  som  et  minde  over 
dem,  som  byggede  det  første  tempel 
her  ved  Mississippi-flodens  bredder,« 
(Liahona,  juli  1999,  s.  105). 

Indvielsesprogram  for  Templet  i 
Nauvoo 

Det  Første  Præsidentskab  har  be- 
kendtgjort, at  indvielsen  af  templet  i 


Nauvoo  bliver  sendt  til  stavscentre  i 
hele  verden.  Få  fra  lokale  ledere  op- 
lysninger om  udsendelserne  i  de  lo- 
kale stavscentre  og  om  anbefaling  til 
indvielsen  samt  særlige  instruktioner 
vedrørende  deltagelse. 

Første  session:  Torsdag  den  27.  juni 
2002  kl.  18.00  i  Nauvoo,  direkte  trans- 
mission; genudsendelse  kl.  20.00. 

Sidste  session:  Søndag  den  30.  juni 
2002  kl.  17.00  i  Nauvoo,  direkte. 

Yderligere    udsendelser:  Første 


session  bliver  genudsendt  på  andre 
tidspunkter  af  hensyn  til  alle  tidszo- 
ner. 

Sprog:  Hver  udsendelse  kan  høres 
på  bulgarsk,  cambodjansk,  dansk,  en- 
gelsk, estisk,  finsk,  fransk,  græsk,  bal- 
tisk, hmong,  hollandsk,  islandsk,  ita- 
liensk, laotisk,  kantonesisk,  manda- 
rin, navajo,  norsk,  polsk,  portugisisk, 
rumænsk,  samoansk,  spansk,  svensk, 
tjekkisk,  tongansk,  tysk,  ungarsk  og 
vietnamesisk.  □ 


De  taler  i  dag 


Stol  på  Herrens  tidsplan,  siger  ældste 
Oaks 

Ældste  Dallin  H.  Oaks  fra  De  Tolv 
Apostles  Kvorum  gav  følgende  råd  til 
næsten  20.000  studerende  på  Brig- 
ham Young  University  i  Provo,  Utah: 
»I  skal  ikke  regne  med,  at  I  kan  plan- 
lægge alle  begivenheder  i  livet  -  selv 
meget  vigtige  begivenheder.«  Men, 
»vær  rede  til  at  acceptere  Herrens 
tidsplan  og  andres  handlefrihed  i  an- 
liggender, som  uvægerligt  berører 
jer.« 

Ældste  Oaks  talte  ved  en  fireside 
den  29.  januar  og  bad  de  studerende 
om  fortsat  at  planlægge,  »men  indret 
jeres  planlægning  efter  personlige 
forpligtelser,  som  I  vil  udføre,  uanset 
hvad  der  måtte  ske.  I  bør  forankre  je- 
res liv  til  evige  principper  og  handle  i 
overensstemmelse  med  disse  princip- 
per, uanset  omstændighederne  og 
uanset,  hvad  andre  måtte  gøre.  Da 
kan  I  vente,  at  tingene  sker  til  Herrens 
tid  og  være  sikre  på  resultatet  i  evig- 
heden.« 

Ældste  Oaks  nævnte  i  sin  tale  flere 
ting  om  tidsplaner.  Først  talte  han  om 
tro  på  Herren:  »Tro  er  tillid  -  tillid  til 
Guds  vilje,  tillid  til  hans  måde  at  gøre 
tingene  på,  og  tillid  til  hans  tidsplan.« 
Derefter  satte  han  handlefrihed  i  rela- 


tion til  planlægningsprocessen.  »Om 
vi  når  vigtige  mål  i  vores  liv,  afhæn- 
ger af  mere  end  Herrens  tidsplan,« 
forklarede  ældste  Oaks.  »Nogle  per- 
sonlige resultater  afhænger  ligeledes 
af  andres  handlefrihed.« 

Til  sidst  mindede  ældste  Oaks  de 
studerende  om,  at  der  ikke  er  en  for- 
klaring på  alt  i  deres  liv. 

»På  gnmd  af  ting,  som  vi  ikke  har 
kontrol  over,  kan  vi  ikke  planlægge 
og  få  alt,  som  vi  ønsker  skal  ske  i  vo- 
res liv,«  sagde  han.  »Der  vil  ske  man- 
ge betydningsfulde  ting  i  vores  liv, 
som  vi  ikke  har  planlagt,  og  de  vil 
ikke  alle  være  velkomne. 

Gør,  hvad  I  kan,  hvad  angår  grund- 
læggende og  personlige  ting,  og  stol 
så  på  Herren  og  hans  tidsplan,«  slut- 
tede ældste  Oaks. 

Nylige  firesides  og  andre  taler  fra 
BYU  findes  på  engelsk  på  internet- 
adressen speeches.byu.edu. 

Ældste  Scott  lærer  unge  at  tage 
udfordringer  op 

Ved  en  satellittransmitteret  CES-fi- 
reside  talte  ældste  Richard  G.  Scott  fra 
De  Tolv  Apostles  Kvorum  til  xmge  om 
at  tage  personlige  udfordringer  op  og 
overvinde  dem. 

»Du  klarer  dig  bedre,  end  du  aner,« 

sagde  ældste  Scott.  »Dine  anstrengel- 
ser styrker  din  karakter,  din  disciplin 
og  din  tillid  til  løfterne  fra  din  Fader  i 
Himlen  og  Frelseren,  når  du  konse- 
kvent adlyder  deres  råd.« 

Den  13.  januar  talte  ældste  Scott  tal- 
te fra  Marriott  Center  på  Brigham 
Young  University  til  unge  voksne  i 
hele  verden.  Han  sagde  til  de  unge,  at 
Gud  kan  løse  en  hvilken  som  helst 
udfordring,  de  måtte  stå  over  for, 
uanset  hvor  svær  den  er.  »Når  du  ud- 
øver tro,  og  gør  hvad  du  kan,  så  vil 
han  hjælpe  dig  med  at  klare  det,  du 
evner,«  sagde  ældste  Scott.  »Han  vil 
på  din  vej  føre  præstedømmeledere, 
som  kan  råde  og  vejlede,  venner,  som 
kan  give  dig  støtte,  og  forældre,  som 
kan  komme  med  svar.  Herren  vil  ad 
bønnens  boulevard  og  inspirationens 
sti  hjælpe  dig,  så  du  ved,  hvad  du  skal 
gøre.« 

Ældste  Scott  sagde,  at  man  sjældent 
modtager  det  fulde  svar  på  en  bøn 
lige  med  det  samme.  Svarene  kom- 
mer ofte  lidt  efter  lidt.  »Hvis  du  har 
en  følelse  af,  at  en  indskydelse  er 
kommet  ved  inspiration,  så  ,prøv  din 
tro'  ved  ihærdigt  at  efterleve  den,« 
lød  hans  råd.  »Når  det  virkelig  er  en 
tilskyndelse  fra  Herren,  så  kommer 
der  en  bekræftelse  af,  at  det,  du  har 


Hjælpeforeningens  hovedpræsidentinde,  Mary  Ellen  W.  Smoot,  siger  til  de  unge  i  en 
udsendelse  fra  Kirkens  Uddannelsessystem:  »I  kan  være  den  banebrydende  person,  hvis 
kærlighed  og  lys  påvirker  generationer.« 


gjort  er  rigtigt.  Du  vil  opleve,  hvor- 
dan det  føles  at  få  det  bevidnet.« 

Ældste  Scott  talte  til  sidst  om  den 
vækst,  der  med  Herrens  hjælp  følger 
med  udfordringer.  »Når  du  discipli- 
nerer dig  ved  omhyggelig  overhol- 
delse af  Herrens  befalinger,  vil  du 
kvalificere  dig  til  at  modtage  inspira- 
tion og  vejledning  i  dit  liv,«  sagde 
han. 

Styrk  Zion  i  jeres  hjemland,  lyder 
ældste  Tingeys  råd 

Forbered  jer  til  at  styrke  Zion  i  jeres 
hjemland,  sagde  ældste  Earl  C.  Tin- 
gey  fra  De  Halvfjerds'  Præsidium  til 
studerende  på  Brigham  Young  Uni- 
versity  på  Hawaii. 

Ældste  Tingey  sagde  om  et  af 
aspekterne  ved  at  indsamle  Israel:  »I 
dag  betyder  indsamling  styrkelse  af 
Zions  stave  eller  den  stav,  som  I  bor 
i.«  Ældste  Tingey  fortsatte:  »Opbyg 
Kirken  i  jeres  del  af  verden.  Styrk  je- 
res øer,  jeres  byer  og  jeres  lands  rege- 
ring.« 

Ældste  Tingey  spurgte  de  stude- 


rende, som  var  forsamlet  den  18.  ja- 
nuar, om  de  »er  fuldt  ud  klar  over  de 
enestående  muligheder,  som  I  som 
medlem  af  Kirken  har  for  at  gå  frem  i 
tro  og  styrke  jeres  vidnesbyrd,  stifte 
familie  og  opbygge  Kirken  i  jeres  del 
af  verden.« 

Dernæst  kom  han  med  forslag  til, 
hvordan  man  kan  hjælpe  med  at  opnå 
det,  som  Herren  har  tænkt  sig  med 
hver  enkelt. 

For  det  første  foreslog  han,  at  de 
studerende  sikrede  sig  en  uddannel- 
se. »Det  forventes  af  jer,  at  I  studerer 
flittigt  og  får  gode  karakterer.  De,  som 
udmærker  sig  i  deres  uddannelse,  vil 
have  gode  fremtidsmuligheder,«  sag- 
de han. 

For  det  andet  rådede  han  de  stude- 
rende til  at  forblive  trofaste.  Han  for- 
klarede, at  dette  vil  sige  at  komme  i 
templet,  være  aktive  i  wardet,  forbe- 
rede sig  til  at  tage  på  fuldtidsmission 
og  videreføre  missioneringen  der- 
hjemme. Han  tilføjede,  at  de  stude- 
rende bør  være  »tro  mod  jeres  fami- 
lietraditioner  derhjemme.    Der  er 

mange  vidunderlige  traditioner,  som 
er  forenelige  med  Kirkens  lærdom- 
me.« 

For  det  tredje  rådede  ældste  Tingey 
til  at  udvikle  og  bevare  et  evigt  ægte- 
skab og  en  evig  familie.  »Planlæg  og 
lev  jeres  liv,  så  I  er  værdige  til  at  blive 
viet  i  templet.  Herren  sagde  til  Adam: 
'Det  er  ikke  godt,  at  mennesket  er  ale- 
ne,'« sagde  ældste  Tingey  (1  Mos  2:28; 
se  Moses  3:18). 

Hans  sidste  råd  var  at  tjene  andre 
og  være  aktiv  i  Kirken.  Derved,  og 
ved  at  komme  regelmæssigt  i  temp- 
let, sagde  han,  »får  man  en  uforligne- 
lig følelse  af  fred  og  tilfredshed.  Det 
vil  hjælpe  med  til  at  modtage  person- 
lig åbenbaring,  så  I  kan  træffe  kloge 
og  passende  beslutninger.« 

Lydversioner  af  denne  og  andre  fi- 
residetaler  findes  på  engelsk  på  BYU- 
Hawaiis  internetadresse  www.byuh. 
edu/devotionals. 

Fokusér  på  det,  som  ikke  kan  købes 
for  penge,  siger  søster  Smoot 

Det,  der  har  størst  værdi,  kan  ikke 
købes  for  penge,  sagde  søster  Mary 
Ellen  W.  Smoot.  Hjælpeforenings  ho- 
vedpræsidentinde talte  den  3.  febru- 
ar til  unge  voksne  verden  over  ved  en 
af  Kirkens  Uddannelsessystems  ud- 
sendelser, hvor  hun  sagde,  at  forhol- 
dene nogle  gange  tvinger  folk  til  at 
tænke  over,  hvad  de  har  brug  for  for 
at  være  lykkelige. 

»Når  vi  skubber  verdslige  bekym- 
ringer til  side  og  fokuserer  på  evige 
behov,  vil  vi  lære  Guds  vilje  at  kende  i 
vores  personlig  tilværelse,«  sagde 
hun.  »Vi  vil  lære  at  påskønne  det,  som 
ikke  kan  købes  eller  sælges.« 

En  af  de  mest  værdifulde  egenska- 
ber er  kærlighed  -  som  den,  der  ska- 
bes ved  evige  familiebånd,  sagde 
hun.  »Alt,  hvad  man  bringer  med  sig 
i  det  næste  liv,  er  noget,  som  ikke  kan 
købes  for  penge.  Pagter,  som  besegler 
ægtemænd  og  hustruer,  forældre  og 
børn,  er  af  uvurderlig  værdi.  Kærlig- 
hed, som  favner  hen  over  generatio- 


ner  og  knytter  hjerter  sammen,  er  in- 
tet mindre  end  guddommeligt.« 

Men,  tilføjede  hun:  »Hvis  jeres  fa- 
miliemæssige baggnmd  ikke  er  ideel, 
så  fortvivl  ikke.  I  kan  iværksætte  et 
nyt  mønster  for  adfærd  . . .  Hold  fast 
ved  evangeliets  sandheder  og  begynd 
en  forvandling  i  jeres  eget  liv,  og  der- 
på i  jeres  egen  familie,  når  I  bliver  gift 
og  opdrager  jeres  børn.« 

En  anden  ting,  som  man  ikke  kan 
købe  for  penge,  er  viden,  fortsatte  sø- 
ster Smoot.  »Jeg  taler  her  ikke  kun  om 
formel  uddannelse,  men  om  den  livs- 
lange søgen  efter  at  lære  så  længe 
man  lever.  Man  må  læse  og  studere. 
Man  må  yde  en  indsats,  hvis  man  øn- 
sker at  lære.« 

Søster  Smoot  omtalte  fire  strategi- 
er, hvorved  man  kan  opnå  et  liv,  der 
har  varig  værdi:  Planlæg  jeres  åndeli- 
ge udvikling,  tjen  andre,  opelsk  yd- 
myghed og  overvej  jeres  prioriteter. 

»Mine  kære  brødre  og  søstre,«  sag- 
de søster  Smoot  til  sidst,  saml  jer  »,en 
skat  i  himlen,  som  er  evig,  og  som 
ikke  svinder  hen,  ja,  at  I  må  få  det  evi- 
ge livs  kostbare  gave  ...  '  (Helaman 
5:8).  Ingen  anden  belønning  er  stør- 
re.« □ 


Programoversigt  for  Kirkens  Uddannelsessystems  satellitudsendelser  2002 


Dato 

Tid 



Områder  hvor  udsendelserne 
vises  i  stavscentre 

8.  september 

1  rdcSlUcnl  JUincb 

E.  Faust 

18.00 

Odll  LjdiS-t;  LILI 

Canada,  Caribien,  Mellem- 

^imArilr^  A/fAVir'o  ^^T^npiTTiPVl  kTA 

og  USA 

3.  november 
Biskop  Richard 
C.  Edgley 

18.00 

Salt  Lake  tid 

15.  september 

E.  Faust 

19.00 

Europa  og  Sydafrika 

10.  november 

Biskop  Richard 
C.  Edgley 

19.00 

Udsendelserne  sendes  på  dansk,  engelsk,  finsk,  fransk,  hollandsk, 
italiensk,  kantonesisk,  mandarin,  mongolsk,  norsk,  portugisisk,  spansk, 
svensk,  tysk  og  ungarsk.  Videobånd  med  udsendelserne  kan  skaffes  af 
de  lokale  ledere  på  disse  sprog  såvel  som  på  indonesisk,  japansk,  kore- 
ansk, russisk,  samoansk,  thai  og  tongansk. 

Udsendelser  fra  Kirkens  Uddannelsessystem  findes  ligeledes  på  in- 
temettet  på  www.lds.org  den  8.  september  og  3.  november  (kun  lyd). 
Lydversioneme  arkiveres  derefter  på  www.lds.org. 

Missionærer  tilbage  i  Serbien 


Seks  missionærer  fra  Bulgariens  Sofia  Mission  har  fået  til  opgave  at  tjene  i 
Den  Serbiske  Republik,  efter  at  der  i  over  to  et  halvt  år  ikke  har  været  mis- 
sionærer. Fuldtidsmissionærerne  blev  trukket  ud  af  landet  i  marts  1999  på 
grund  af  konflikt  i  området. 


Missionærerne  blev  budt  vel- 
kommen tilbage  til  landet  den 
17.  december  2001  ved  en  reception, 
som  blev  afholdt  af  Vojislav  Milova- 
novic.  Den  Serbiske  Republiks  kirke- 
minister. Han  arrangerede  receptio- 
nen, da  han  hørte,  at  Det  Første  Præ- 
sidentskab tænkte  på  at  sende  missio- 
nærer til  Serbien  igen. 

Hr.  Milovanovic  gav  missionærer- 


ne en  varm  velkomst  og  forsikrede 
ældste  Douglas  L.  Cailister  fra  De 
Halvfjerds  og  præsident  for  Det 
Østeuropæiske  Område  samt  David 
B.  Galbraith,  præsident  for  Sofia- 
missionen i  Bulgarien  om,  at  lovene 
om  religionsfrihed  beskytter  alle  kir- 
kers og  menneskers  rettigheder  og 
privilegerer  for.  Mr.  Milovanovic  talte 
endvidere  om  lovgivningen  om  reli- 

gionsfrihed,  der  for  tiden  er  under 
debat  i  regeringen  og  opfordrede  Kir- 
kens ledere  til  at  deltage  i  dens  udfær- 
digelse. 

»Det  er  tydeligt,  at  Herrens  hånd  er 
medvirkende  til,  at  missionærerne 
kan  vende  tilbage,«  sagde  præsident 
Galbraith.  Den  bedste  løsning  på  uro- 
lighederne i  Balkanområdet  er  evan- 
geliet, sagde  han. 

Ifølge  Dragomir  Savitj,  distrikts- 
præsident  i  Beograd  Distrikt  i  Jugo- 
slavien, har  mange  lokale  medlem- 
mer fastet  og  bedt  for,  at  missionærer- 
ne ville  vende  tilbage.  □ 


Fra  krisetider  til  samlingstider 


Nestor  Curbelo 


Den  økonomiske,  politiske  og  sociale  krise  i  Argentina  har  mindet  de 
300  000  medlemmer  af  Kirken  om,  hvor  vigtigt  det  er  at  følge  profetens  råd. 


Krisen  har  ført  til  en  alvorlig  øko- 
nomisk recession,  hvorunder 
mange  sidste  dages  hellige  enten  er 
blevet  arbejdsløse  eller  kun  har  mid- 
lertidige, dårligt  betalte  job. 

Ældste  Jay  E.  Jensen  fra  De  Halv- 
fjerds og  præsident  for  Det  Sydameri- 
kanske Område  forklarer:  »Der  går  en 
ånd  af  tvivl  gennem  samfundet;  til 
trods  herfor  udviser  de  fleste  med- 
lemmer trofasthed  og  lydighed  mod 
befalingerne,«  siger  ældste  Jensen. 

Kirkens  ledere  har  forberedt  med- 
lemmerne på  denne  urolige  tid  ved  at 
undervise  i  de  grundlæggende  prin- 
cipper for  tiende,  fasteofre  og  at  følge 
brødrenes  råd.  Biskopper  har  identi- 
ficeret medlemmernes  behov  og  sør- 
ger for  dem  »på  Herrens  måde«,  siger 
ældste  Jensen.  »Denne  nødsituation 
har  fået  mange  medlemmer  til  at  op- 
dage talenter  og  midler,  som  de  hav- 
de, men  ikke  brugte.« 

Ældste  Jensen  siger,  at  medlem- 
merne klarer  krisen  ved  at  anlægge 


Medlemmer  arbejder  i  en  have  i  Colonia  Bombal 
i  Mendoza,  Argentina.  Havebrug,  syning  og 
andet  arbejde  har  hjulpet  argentinske  sidste 
dages  hellige  med  at  være  selvforsynende  under 
den  økonomiske  krise  i  deres  land. 

køkkenhaver,  købe  stort  ind  i  sam- 
men med  naboerne  og  opbevare  va- 
rerne i  deres  hjem.  Mange  ward  og 
grene  er  begyndt  at  konservere  føde- 
varer. Nogle  har  oprettet  systuer  i  de- 
res hjem,  hvor  de  omsyer  voksentøj  til 
børnetøj. 

De  programmer,  som  Kirken  har 
påbegyndt,  har  været  en  stor  hjælp 


for  medlemmerne  i  disse  svære  tider. 
Selvforsyning  og  lokale  tiltag  har  væ- 
ret nøglen  til  at  hjælpe  dem  med  at 
klare  deres  problemer,  siger  ældste 
Jensen. 

For  seks  år  siden  pløjede  og  tilplan- 
tede medlemmerne  i  Maipu  de  Cuyo 
i  Mendoza  et  stykke  jord,  der  bruges 
som  en  kollektiv  have  (se  Judy  C.  Ol- 
sen, »Argentinas  store  og  herlige 
dag«,  Liahona,  nov  1999,  s.  32-41).  Sid- 
ste år  gav  haven  10  ton  grønsager  af 
13  forskellige  slags.  Disse  grønsager 
dækkede  nødstedte  sidste  dages  hel- 
liges behov  i  et  år.  Resten  blev  givet  til 
hospitaler  og  børnehjem. 

Mange  familier  har  anlagt  køkken- 
haver i  deres  have,  efter  at  havepro- 
jektet begyndte. 

»Jeg  har  som  biskop  set  sjæle  såvel 
som  haver  blomstre  op,«  siger  Daniel 
Moreira,  biskop  i  Maipu  Første  Ward. 
»Når  jeg  tager  med  familien  ud  til  ha- 
ven, ser  vi  ikke  triste  ansigter  uden 
håb.  Det  vigtigste,  vi  har  opnået,  er 
ikke  produktion  af  nødvendige  føde- 
varer, men  udvikling  af  selvforsy- 
ning, sammenhold  og  venskab.«  □ 


Mange  holdes  borte  fra  sandheden  blot  derved, 
at  de  ikke  ved,  hvor  de  skal  finde  den 


Vi  har  en  situationsbeskrivelse,  som  passer  godt  på  Danmark  i  L&P  123:12: 
»Thi  der  findes  endnu  mange  ...  som  holdes  borte  fra  sandheden  blot  der- 
ved, at  de  ikke  ved,  hvor  de  skal  finde  den.« 


Hvem  er  ansvarlig?  Hvem  føler 
sig  forpligtet  af  denne  beskri- 
velse? Hvad  skal  der  gøres?  Hvornår 
skal  det  gøres? 

Disse  spørgsmål  må  vi  nok  afgøre 
hver  især.  Men  at  der  ligger  en  opga- 
ve for  Den  Nationale  Inf ormationsko- 


mité  er  nok  indlysende,  og  det  er,  at 
arbejde  for  at  få  Kirken  ud  af  dunkel- 
hed og  mørke  og  at  gøre  det  nødven- 
dige for  at  organisere  og  igangsætte 
projekter,  der  vil  medføre,  at  Kirken 
bliver  mere  synliggjort  i  samfundet. 
Vi  kan  ikke  gøre  det  alene,  og  der  er 

brug  for,  at  vi  alle  hjælper  med  og 
bakker  op,  og  vi  er  glade  for  al  den 
støtte  og  opbakning,  som  vi  fik  ved 
Sea  Trek-arrangementerne  i  Esbjerg, 
Ribe  og  i  København.  Mange  med- 
lemmer har  brugt  mange  timer  på  at 
sikre,  at  det  blev  den  succes,  som  vi 
alle  havde  håbet.  En  stor  tak  udtryk- 
kes til  Tove  Bisgaard,  som  var  koordi- 
nator for  alle  aktiviteter,  der  fandt 
sted  i  Esbjerg  og  i  Ribe,  Anna-Maria 


Andersson  som  gjorde  det  tilsvaren- 
de for  alle  aktiviteter  i  København  og 
til  Torben  Steen  Jensen  i  Esbjerg  og 
Henrik  Bryde  i  København,  som  hav- 
de det  stort  arbejde  med  at  koordine- 
re alle  de  frivillige  hjælperes  indsats. 
I  Også  en  stor  tak  til  alle  hjælperne  for 

den  store  og  gode  indsats,  der  her 
blev  ydet.  Det  var  nogle  spændende 
oplevelser  at  deltage  i  og  af  en  sådan 
karakter,  at  det  var  en  engangsople- 
velse  i  livet.  Mange  dejlige  ting  er  re- 
sultatet af  disse  begivenheder  og  af 
den  indsats,  som  medlemmerne  har 
gjort  her,  og  det  har  virkelig  været 
med  til  at  åbne  mange  menneskers  øj- 
nene for,  hvordan  evangeliet  virker  i 
os. 

Vi  står  også  i  stor  gæld  til  søster 
Barbara  Madsen,  der  fik  ideen  til  Sea 
Trek,  og  som  bag  kulisserne  har  arbej- 
det meget  for,  at  det  skulle  blive  en 
realitet. 

j  Tak  til  alle  informationsformidler- 

ne i  alle  ward  og  grene  i  Danmark  for 
den  indsats,  der  blev  ydet  i  anledning 
af  Vinter  OL  i  Salt  Lake  City  i  februar 
og  marts  måned  og  for  deres  arbejde 
for  at  informere  pressen  om  alle  de 
muligheder,  der  var  for  at  de  kunne 
få  en  god  historie  og  samtidig  se  og 
beskrive  frugterne  af  det,  som  vi  tror 
på,  og  som  Kirken  står  for.  Det  mate- 
riale, som  Kirken  havde  forberedt  i 
den  anledning,  var  meget  professio- 
nelt udført,  og  det  var  med  en  dejlig 
fornemmelse  i  sig,  at  man  kunne  præ- 
sentere det  til  medierne  og  til  OL-del- 
tagerne  og  de  andre,  som  skulle  over 
til  Salt  Lake  City  for  at  overvære  OL. 
Vi  har  i  komiteen  hver  vore  ansvar, 

*  og  her  er  navnene  på  dem,  som  sid- 

der i  komiteen,  og  kort  fortalt  det, 
som  de  arbejder  med.  Så  hvis  du  har 
nogle  ideer  til,  hvordan  vi  bedre  kan 
informere  om  Kirken  og  bygge  bro 
med  omverdenen,  så  kontakt  ved- 
kommende med  dine  forslag. 

Den  Nationale  Informationskomité 

Lars  Frigast  Larsen  er  Københavns 


Stavs  informationschef  og  har  ansva- 
ret for  kontakten  til  de  lokale  medier  i 
området  og  for  alle  informationsakti- 
viteter i  staven,  og  det  tilsvarende  an- 
svar har  Tove  Bisgaard  i  Århus  Stav. 

Per  Borgen  er  formand  for  den  na- 
tionale IT-komite  og  har  ansvaret  for 
Kirkens  aktiviteter  på  Internettet,  Kir- 
kens hjemmeside,  www.mormon.dk, 
og  også  at  indsamle  oplysninger  om 
det,  der  bliver  skrevet  om  Kirken. 

Leif  Petersen  er  formand  for  er- 
hvervsrelationskomiteen,  som  står 
som  brobygger  mellem  erhvervsli- 
vets ledere  og  Kirken. 

Anna-Maria  Andersen  er  formand 
for  samfundsrelationskomiteen,  der 
står  for  samarbejdet  med  forskellige 
organisationer  og  Kirken,  som  f.eks. 
Red  Barnet,  hvor  en  god  del  medlem- 
mer har  været  behjælpelige  ved  deres 
indsamlinger. 

Kurt  Frederiksen  er  formand  for 
undervisningssektorkomiteen.  Den- 
ne komité  bygger  bro  mellem  imder- 
visningssektoren  og  Kirken.  Komite- 
en laver  bl.a.  en  liste  over  Kirkens 
foredragsholdere  og  de  emner,  som 
de  dækker,  og  fremmer  muligheder- 
ne for,  at  disse  kan  komme  ud  i  for- 
eninger og  holde  foredrag.  De  har 
også  ansvaret  for  anbringelse  af  Kir- 
kens bøger  på  bibliotekerne. 

Begge  stavspræsidenter,  Erik  Ryt- 
tersgaard  og  Jens  Andersen,  er  med  i 
komiteen,  og  Jens  Andersen  er  for- 
mand for  komiteen. 

Missionspræsident  Gary  Hudson 
er  med  i  komiteen,  så  at  missionærer- 
ne er  orienteret  om  det,  som  bliver 
planlagt,  og  så  indsatsen  bliver  koor- 
dineret. 

Lene  Henriksen,  som  også  er  Lia- 
honas  lokalredaktør,  er  sekretær  for 
komiteen. 

Undertegnede  Niels-Ove  Ander- 
sen er  den  national  informationschef 
og  har  ansvaret  for  kontakten  til  de 
nationale  medier  og  har  den  direkte 
forbindelse  til  Informationsafdeling- 
ens områdekontor  i  Frankfurt  og  ko- 

ordinerer  informationsaktiviteterne  i 
hele  landet. 

Vi  er  meget  taknemmelige  og  står  i 
stor  gæld  til  Erland  Peterson  fra  BYU 
og  til  Danish  Scolarship  Foundation, 
der  med  Ford  Stevenson  i  spidsen  for 
deres  komite  gjorde  så  stor  en  indsats 
og  ydede  stor  hjælp  med  de  flotte  sta- 
tuer »Familien«  i  Rebild  og  »Kristina« 
på  Amerikakaj  i  København.  Vi  er 
meget  glade  for  deres  fortsatte  støtte 
og  hjælp  til  os  her  i  Danmark 

De  øvrige  medlemmer  af  denne 
komité  i  Utah,  som  hjælper  os,  er: 
Niels  Valentiner  (den  danske  konsul  i 
Salt  Lake  City),  Don  Christensen,  Pia 
(Ringheim)  Jensen,  Lee  Jensen,  Clark 
Thorstenson,  Kay  Andersen,  Even 
Madsen,  Barbara  Madsen,  Dan  Ma- 
sterson,  Ron  Jensen,  Tim  LaComb, 
Dermis  Smith,  Richard  Jensen, 
George  Vaieland  og  Carolyn  Larsen. 
Også  en  tak  til  dem. 

Opfordring  til  enhederne 

Det  er  vores  håb,  at  hvert  enkelt 
ward  og  gren  i  Danmark  vil  gøre  de- 
res yderste  for  at  finde  og  lave  aktivi- 
teter, som  er  passende  og  interes- 
sante, alt  efter  de  muligheder  og  ta- 
lenter, der  findes  i  enheden,  og  med 
den  hyppighed,  som  kræfterne  og 
mulighederne  tillader,  og  hvor  man 
så  vil  gøre  en  stor  indsats  for  at  in- 
vitere mennesker  udefra  til  at  kom- 
me og  være  med.  Herrens  værk  skal 
rulle  fremad,  og  vores  indsats  hver 
især  er  afgørende  for,  hvor  og  hvor- 
dan det  vil  ske.  Vi  er  ikke  alene  om 
det.  Herren  vil  stå  os  bi,  det  er  hans 
værk. 

Deltagelse  i  denne  indsats  vil  have 
den  virkning  på  os,  at  vi  vil  glæde  os 
og  endnu  mere  påskønne  det  fælles- 
skab, vi  som  søskende  har,  og  det  vil 
give  os  mange  muligheder  for  at  tale 
med  dem,  som  er  omkring  os,  og  vi 
kan  glæde  os  sammen  med  dem  over 
de  frugter,  som  vi  ser,  at  evangeliet 
bringer.  □ 

Niels-Ove  Andersen 


Stort  OL-åbenthus  i  Københavns  Stav 


I  anledning  af  vinterlegenes  afholdelse  i  Salt  Lake  City  sørgede  Infor- 
mationstjenesten i  Københavns  Stav  for,  at  der  blev  holdt  et  stort  anlagt 
åbenthus. 


Ud  fra  menneskemængden,  der       Formålet  var  igennem  dette  ganske 
var  til  stede  -  mellem  600  -700  -    uforpligtende  arrangement  at  åbne 
må  det  siges  at  have  været  en  succes,     »kirkens  døre«  for  alle  interesserede 


Et  glimt  fra  den  sjove  konkurrence  i  sneboldkast. 


Bobslædeløbet  var  et  stort  tilløbsstykke. 

og  forhåbentligt  gøre  os  mere  kendte 
ud  i  det  ganske  land  som  kirke  og 
som  folk. 

Af  specielt  inviterede  kan  nævnes 
følgende:  Ledere  inden  for  Team  Dan- 
mark, OL-deltageres  familier  og  ven- 
ner, alle  vintersportsklubber  og  for- 
eninger fra  det  meste  af  Sjælland,  di- 
verse relevante  VIP'er  fra  Folketinget 
og  andre  steder  samt  borgmestrene 
fra  de  til  stavsbygningens  tilstødende 
kommuner.  Der  blev  også  tilsendt 
plakater  til  samtlige  biblioteker  i  hele 
Københavns  Kommune  samt  Glad- 
saxe, Herlev  og  Lyngby.  Derudover 
var  der  sendt  pressemeddelelse  til 
pressen. 

Alle  stavens  medlemmer  var  selv- 
følgelig også  inviteret,  specielt  med 
henblik  på  at  kunne  invitere  familie 
og  venner  med. 

De  fleste  af  stavens  enheder  bidrog 
på  meget  velvillig  vis  enten  igennem 
at  være  med  til  at  opbygge  de  forskel- 
lige aktiviteter  eller  ved  at  komme 
med  masser  af  dejlige  amerikanske 
kager.  Det  var  en  fryd  at  arrangere  et 
sådant  større  arrangement,  når  sø- 
skende var  så  behjælpelige  og  energi- 
ske, fortæller  Informationsrådet  i  Kø- 
benhavns Stav. 

Det  absolutte  trækplaster  var  frem- 
visningen af  legenes  åbningshøjtide- 
lighed  på  det  meget  store  lærred  i  kir- 
kesalen. Salen  var  fyldt  til  bristepunk- 
tet under  hele  forløbet. 

Det  største  hit  hos  børnene  var  til 
gengæld  det  fantastiske  mini  vinter- 
OL.  Der  var  opbygget  otte  forskellige 
discipliner,  der  alle  mere  eller  mindre 
havde  en  snert  af  vinter.  Her  gjorde 
især  bobslædebanen  enorm  lykke. 
Alle  vindere  inden  for  hver  disciplin 
modtog  diplom  og  rigtige  medaljer. 

Af  andre  tiltag  var  der  følgende:  En 
stor  billedudstilling  om  Salt  Lake 
City,  en  særlig  OL-video  som  kørte 
nonstop,  en  spændende  Power-point- 


præsentation  over  Salt  Lake  Citys 
grundlæggelse  m.m. 

På  førstesalen  var  opstillet  en  re- 
etablering af  udstillingen  fra  KB-hal- 
len,  der  blev  afholdt  for  en  del  år  si- 
den, og  der  blev  vist  udvalgte  »kirke- 
film«. Slægtshistorisk  center  var 
åbent  for  alle  interesserede.  Desuden 
var  der  et  væld  af  forskellige  lækre 
amerikanske  forfriskninger  som  cho- 
colate  chip  cookies,  root  beer,  jello  og 
popcorn-balls.  Særligt  skal  fremhæ- 
ves et  utroligt  flot  konditor-»blik- 
fang«,  der  forestillede  den  olympiske 
flamme  sammen  med  OL-ringene, 
samt  en  kage  formet  som  ringene  i 
deres  rigtige  farver. 

Alle  anstrengelserne  var  det  hele 
værd,  specielt  det  indslag  i  TV  2  LOR- 
RY,  der  blev  sendt  fredag  d.  8.  februar 
om  aftenen,  hvor  »vi«  var  på  direkte. 
Det  foregik  midt  i  forberedelserne  til 
arrangementet  til  dagen  efter,  og  efter 
responsen  at  dømme  efterfølgende 
fra  mange  medlemmer  via  deres  ven- 
ner og  bekendte,  så  er  »vi«  kommet 
lidt  mere  ud  af  «dunkelheden«.  □ 


Heidi  Ringheim,  Allerød  Ward    Dagen  sluttede  med  en  festlig  opvisning  af  folkedanserne. 


En  ny  æra  i  Kirkens  Uddannelsessystem 

i  Danmark 

Hvis  vi  Itigger  lidt  tilbage  på  vores  aktuelle  skoleår,  kan  vi  se,  at  et  fælles  ord  til  at  beskrive 

CES'S  tilstand  i  Danmark  i  dag  er  »ny« 


Forandringer  blandt  de  ansatte 

Efter  28  års  tjeneste  i  Kirkens  Ud- 
dannelsessystem er  Danmarks  eneste 
fuldtidsansatte  for  CES,  Jens  Kristof- 
fersen, gået  på  pension.  Han  har  væ- 
ret en  banebryder  for  indretningen  af 
seminar-  og  institutsprogrammet  i 
Danmark  og  på  Island. 

Som  hans  efterfølger  har  jeg  det 
store  ansvar  at  fortsætte  det  storarte- 
de arbejde  med  de  unge.  Jeg  er  meget 
begejstret  for  denne  nye  opgave,  som 


omfatter  at  drage  omsorg  for  semi- 
nar- og  institutsklassene  i  Danmark 
og  på  Island.  Jeg  har  en  dyb  kærlig- 
hed til  evangeliet,  til  skrifterne,  til 
Nordens  sidste  dages  hellige  og  spe- 
cielt til  de  unge.  I  de  få  måneder,  jeg 
har  boet  i  Danmark  sammen  med  min 
familie,  har  jeg  lært  nogle  af  ungdom- 
mens stærke  sider  og  svagheder  at 
kende,  som  sammen  med  evangeliets 
principper  darmer  grundvolden  for  et 
tæt  samarbejde. 

Ny  institutbygning  i  København 

Københavns  religionsinstitut  har 
fået  nogle  dejlige  nye  lokaler  fra 
august  2001.  De  ligger  på  Nordre  Fa- 
sanvej, ca.  500  m  fra  det  nye  tempel. 
Dér  har  vi  ikke  blot  plads  til  at  hygge 
os  med  billard,  bordtennis,  spil  og 
musik  men  også  smukke  undervis- 
ningslokaler, et  bibliotek,  kontorer  og 
omgivelser,  som  byder  på  både  et  ån- 
deligt og  et  socialt  fællesskab.  Loka- 
lerne bruges  næsten  hver  aften  til  in- 


stitut,  UV 's  familieaftener,  missions-  med  at  opnå  og  styrke  deres  vidnes- 
forberedelsesklasse   og   »Provident  byrd,  og  give  dem  et  samfund,  hvori 
Living  Course«  samt  Frederiksbergs  de  kan  udvikle  sig  til  ansvarlige 
seminarklasse  og  andre  møder,  som  mænd  og  kvinder  med  en  sund  for- 
Frederiksberg  Ward  afholder.  I  maj  stand  og  en  stærk  karakter. 
2002  er  der  blevet  installeret  et  para- 
bolanlæg, så  at  de  unge  voksne  kan  se  Nyt  missionærægtepar  for  CES  i 
CES-firesiderne  og  BYUTV  i  deres  Danmark 

egne  lokaler.  Ældste  Bryce  A.  Jackman  and  sø- 
Egne  institutbygninger  er  og  skal  ster  Marilyn  Jackman  er  blevet  kaldet 
være  et  tilflugtssted  for  de  unge  voks-  til  at  tjene  i  Danmarks  CES-program. 
ne  på  et  højt  åndelig  og  socialt  niveau.  Deres  opgave  er  at  være  hjertet  i  Kø- 
Meningen  dermed  er  at  hjælpe  dem  benhavns   religionsinstitut,  hjælpe 


Superlørdag  i  Odense  -  Ronald  underviser 

med  indskrivning  til  institut  og  arbej- 
de med  de  unge  voksne.  De  hjælper 
også  med  alle  udfordringer,  både  i  se- 
minar og  institut  i  begge  stave. 

Begge  to  er  født  i  Utah,  men  nu 
kommer  de  fra  Denver,  Colorado.  De 
har  fire  sønner  og  fire  døtre  og  (næ-  ' 
sten)  seksogtyve  børnebørn. 

Ældste  Jackman  var  på  sin  første 
mission  i  Danmark  fra  1955  til  1958. 
Ældste  og  søster  Jackman  blev  så  kal- 
det til  at  tjene  i  Danmark  fra  1994  til 
1996.  Deres  næste  mission  var  en  tem- 
pelmission i  templet  i  Stockholm.  I  fe- 
bruar måned  2001  fik  de  en  opring- 
ning fra  Danmark,  og  de  blev  spurgt, 
om  de  vil  komme  tilbage  igen,  nu 
som  CES-missionærer  Ældste  og  Sø- 
ster Jackman  siger,  at  »denne  kaldelse 
til  at  komme  tilbage  og  tjene  i  Dan- 
mark er  et  svar  på  vores  bønner.  Vi 
håber  nu  at  berøre  de  unge  menne- 
skers liv  her  i  Danmark,  når  vi  til- 
skynder dem  til  at  finde  den  glæde,  t 
som  et  aktivt  medlemsskab  af  Kirken 
kan  bringe.« 

Ældste  og  Søster  Jackman  har  væ-  ^ 
ret  en  stor  støtte,  er  fulde  af  kærlig- 
hed og  findes  altid  i  nærheden  af  ele- 
verne. 

Vores  fælles  ansvar 

Udstyret  med  disse  »nyheder«  hå- 
ber vi  på  en  klar  fremgang  hos  vores 
dyrebare  xmge  i  Herrens  kirke.  »For- 
målet med  en  religiøs  uddannelse  i  Kir- 
kens Uddannelsessystem  er  at  støtte  den 
enkelte,  familien  og  præstedømmelederne 
i  at  udføre  Kirkens  mission  ...«  (CES 
håndbog).  Det  betyder,  at  de  unge  er 
vores  fælles  ansvar:  Den  enkelte  (ele- 
ven  selv),  forældrene,  biskopperne  og 
andre  ledere  og  CES  skal  være  en  støt- 
te for  dem  alle. 

Zions  stave  i  Danmark  bør  iføre  sig 
sine  festdragter  (se  Esajas  52:1),  fordi 
den  tid  er  forestående,  hvor  Herren 
vil  komme  i  herlighed,  og  vi  skal 
være  beredt  til  at  modtage  ham.  □ 
Ronald  Gudnason, 
CES-leder  i  Danmark 


På  split  i  Athen 

Ivan  Nevistic  og  Nicolai  Als,  vore  græske  missionærer,  har  været  companions  i  et  døgn 


Ældste  Als  og  ældste  Nevistic  er 
begge  i  Athen  i  det  samme  di- 
strikt, og  de  har  haft  en  opbyggende 
dag  for  dem  begge  ved  at  være  kam- 
merater for  en  dag. 

Man  kan  nok  gætte  sig  til,  at  de 
ikke  talte  græsk  sammen,  og  at  de  tal- 
te om  mange  ting,  som  de  har  lært  på 
deres  mission.  Og  de  har  sikkert  også 
ordnet  verdenssituationen  i  Dan- 
mark. 

Ældste  Als  er  ifølge  Ivan  ved  at 
lære  at  tale  et  forståeligt  græsk,  og 
han  er  nu  i  gang  med  at  prædike 
evangeliet  for  det  græske  folk.  Han 
underviser  en  græsk-canadisk  fami- 
lie, som  de  håber  bliver  døbt  snart. 

Den  24.  februar  blev  en  græsk  kvin- 
de døbt,  der,  som  Ivan  siger,  var  spe- 
cielt udvalgt.  Hun  accepterede  evan- 
geliet »sådan  bare«,  og  det  har  givet 


Ældsterne  Nicolai  Als  og  Ivan  Nevistic  på 
deres  mission  i  Athen. 


Ivan  et  endnu  stærkere  vidnesbyrd. 
Ældste  Nevistic  og  ældste  Als  rin- 
ger tit  sammen,  og  deres  venskab 
udvikler  sig  stærkt.  Måske  de  bliver 
rigtige  missionærkammerater  sam- 


men en  dag.  De  styrker  hinanden  i  ar- 
bejdet. 

Ældste  Als  arbejder  i  skrivende 
stund  på  missionskontoret,  men  reg- 
ner med  at  det  kun  bliver  for  en 
måned  endnu.  Han  bor  i  en  stor  lejlig- 
hed på  110  m^  oven  over  kontoret 
med  altan  og  udsigt  over  Athen  og 
bjergene. 

Grækerne  er  et  folk,  der  virkelig 
skal  undervises  ved  hjælp  af  Åndens 
kraft.  Ældste  Als  siger,  at  man  hurtigt 
lærer,  at  det  bedste  er  at  bære  sit  vid- 
nesbyrd, fordi  mange  vil  have  et  visu- 
elt bevis  for  Kirkens  sandhed,  og  det 
kan  man  jo  ikke  give  dem. 

De  sender  begge  deres  hilsener  til 
os  i  Darvmark  og  takker  for  den  støtte 
og  de  breve,  som  vore  missionærer 
modtager.  □ 

Henrik  Ah,  Søborg  Ward 


Ældste  Rasband  på  besøg 


Ældste  Ronald  Rasband  fra  områdepræsidentskabet  har  været  på  rundrejse 
i  Den  Danske  Mission.  Turen  begyndte  den  11.  februar,  hvor  der  blev 
afholdt  møde  for  missionsledeme.  Efter  mødet  rejste  vi  til  Århus,  hvor  vi 
afholdt  zonekonference  for  missionærerne  og  møde  sammen  med  Århus 
stavspræsidentskab  og  Århus  Stavs  missionspræsidentskab.  Begge  møder- 
ne gik  virkelig  godt,  og  alle  blev  opløftet  og  opbygget. 


Dernæst  gik  turen  tilbage  til  Kø- 
benhavn, hvor  der  blev  afholdt 
endnu  en  zonekonference  og  et  møde 
med  lederne  i  Københavns  Stav.  Føl- 
gende blev  drøftet  ved  møderne  sam- 
men med  medlemmerne: 

Ældste  Rasband  opfordrede  med- 
lemmerne til  at  lade  missionærerne 
vide,  at  de  er  velkomne  til  at  undervi- 
se undersøgere  i  deres  hjem.  De  bør 
også  gå  ud  og  undervise  sammen 
med  missionærerne.  Han  forklarede. 


at  missionærerne  har  de  store  mulig- 
heder for  at  undervise,  og  at  medlem- 
merne kan  hjælpe  ved  at  lade  missi- 
onærerne undervise  i  nogle  af  lektio- 
nerne i  forbindelse  med  spiseaftaler. 

Han  nævnte  ligeledes,  hvor  vigtige 
henvisninger  er.  Statistikken  viser,  at 
ét  navn  fra  et  medlem  er  lige  så  meget 
værd  som  at  banke  på  1000  døre. 

Wardsrådsmøder  giver  mission- 
ærerne en  fortræffelig  mulighed  for  at 
fortælle  lederne  i  wardet  om  de  men- 


nesker, som  de  arbejder  med,  og  hvad 
de  kan  gøre  for  at  hjælpe. 

Lære  og  Pagter  123:12  blev  læst  op, 
og  vi  fik  at  vide,  at  vi  ved  at  bære  vo- 
res vidnesbyrd  vil  hjælpe  Guds  ud- 
valgte i  deres  søgen  efter  sandheden. 

Missionspræsidenternes  såvel  som 
stavspræsidenternes  rolle  blev  defi- 
neret. Missionspræsidenter  skal  sørge 
for  oplærte,  åndelige  og  værdige  mis- 
sionærer til  stavspræsidenteme,  så 
stavene  kan  nå  deres  mål.  Det  er 
stavspræsidenteme,  som  har  nøgler- 
ne til  missioneringen  i  deres  stav. 

Ældste  Rasband  gav  udtryk  for  sin 
kærlighed  til  det  danske  folk,  fordi 
hans  forfædre  fandt  evangeliet  her  i 
Danmark.  En  af  dem  ejede  en  meget 
stor  frugtplantage;  han  solgte  alt. 

hvad  han  ejede,  så  hans  familie  kun- 
ne immigrere  til  Amerika.  Han  døde, 
inden  han  nåede  at  se  Amerika.  Hvis 
hans  forfædre  var  villige  til  at  give  alt, 
hvad  de  ejede,  for  evangeliets  skyld, 
endog  deres  liv,  bør  vi  være  villige  til 
at  gøre  ligeså  i  dag. 

Ældste  Rasband  forklarede,  at  mis- 
sionerne verden  over  undergår  foran- 
dringer. Nogle  missioner  bliver  lagt 


sammen,  og  i  mange  missioner  redu- 
ceres antallet  af  missionærer,  bl.a.  i 
Danmark.  Han  fremhævede,  at  efter- 
som antallet  af  missionærer  reduce- 
res, er  det  meget  vigtigt,  at  de  bruger 
deres  tid  på  at  undervise,  hvilket  gi- 
ver medlemmerne  ansvaret  for  at  fin- 
de undersøgere. 

Efter  møderne  i  Danmark  fortsatte 
turen  op  til  Island,  hvor  der  blev  af- 


holdt endnu  en  zonekonference  for 
missionærerne  og  en  distriktskonfe- 
rence  for  medlemmerne. 

Under  hele  rundrejsen  roste  ældste 
Rasband  både  missionærer  og  med- 
lemmer for  den  ånd,  som  de  har 
hos  sig,  og  for  deres  villighed  til  at 
tjene.  □ 

Gary  M.  Hudson,  Missionspræsident. 


BUDSKAB  FRA  OMRADEPRÆSIDENTSKABET 


Enhed  gennem  råd 


Overalt  i  Det  Centraleuropæiske 
Område  øges  den  korrekte  brug 
af  råd.  Men  som  vores  kære  profet 
Gordon  B.  Hinckley  plejer  at  sige  det: 
»Vi  kan  gøre  det  bedre,  meget  bedre.« 

Muligheden  for  at  betjene  vore 
brødre  og  søstre  gennem  råd  er  ikke 
ny.  Det  har  sin  oprindelse  i  det  store 
råd  i  forudtilværelsen.  Herrens  Kirke 
er  i  dag  organiseret  i  råd  på  alle  pla- 
ner. Lige  fra  Det  Første  Præsident- 
skabs og  De  Tolv  Apostles  Råd  til 
hvert  råd  i  stav,  distrikt,  ward,  gren 
og  familie,  velsigner  råd  imder  Hel- 
ligånden mange  menneskers  liv. 

I  maj  2001  besøgte  ældste  M.  Rus- 
sell Ballard  vores  område  og  undervi- 
ste i  betydningen  af  råd  i  ward  og 
gren.  Han  fremhævede  vigtigheden 
af,  at  søstrene  deltager  mere  aktivt  i 
disse  møder.  Han  bad  præstedømme- 
lederne om  at  afholde  disse  råd  oftere 
-  mindst  to  gange  om  måneden  og 
udfærdige  en  dagsorden,  så  drøftel- 
serne og  beslutningerne  kan  blive 
mere  effektive.  For  at  intensivere  vo- 
res forpligtelse  i  missioneringen  fore- 
slog han,  at  to  fuldtidsmissionærer 
blev  inviteret  til  at  deltage.  Fokus  ved 
sådanne  råd  bør  ligge  på  den  enkeltes 
og  familiernes  behov,  og  ikke  udeluk- 
kende på  fastlæggelsen  af  kalenderen 
og  programmer.  Præstedømmets  le- 
dere bør  fremme  en  fri  og  åben  kom- 


munikation og  styres  af  kærligheden 
til  næsten.  Og  sluttelig  bør  vi,  når  der 
er  truffet  beslutninger,  støtte  og  opret- 
holde biskopperne  og  grenspræsi- 
denterne  ved  trofast  iværksættelse  af 
disse  beslutninger.  Mange  wards-  og 
grensråd  i  området  har  anvendt  disse 
forslag  og  rapporterer  om  bedre  re- 
sultater med  deres  indsats. 

Præsident  Stephen  L.  Richards  har 
sagt:  »Det  enestående  ved  ledelsen  i 
vores  kirke  er  ledelse  gennem  råd.  Jeg 
har  haft  oplevet  tilstrækkeligt  til  at 
kende  af  værdien  af  råd.  Der  går  næp- 
pe en  dag,  hvor  jeg  ikke  ser  ...  Guds 
visdom  ved  at  danne  råd  ...  til  at  sty- 
re sit  rige  . . . 

Jeg  tøver  ikke  med  at  forsikre  jer  om, 
at  hvis  I  vil  rådføre  jer  med  hinanden 
i  råd,  således  som  det  forventes  af  jer, 
at  Gud  da  vil  give  jer  løsninger  på  de 
problemer,  som  I  står  over  for«  (Con- 
ference  Report,  okt.  1953,  s.  86). 

I  betragtning  af  hvor  forskelligt 
medlemmer  af  et  råd  eller  (eller  en  fa- 
milie) arbejder  sammen,  værdsætter 
jeg  Mosiah  18:21,  og  jeg  kun  anbefale 
jer  dette  skriftsted:  »Og  han  befalede 
dem  ligeledes,  at  der  ikke  skulle  være 
splidagtighed  imellem  dem,  men,  at 
de  skulle  se  fremad  med  eet  blik,  idet 
de  skulle  have  een  tro  og  een  dåb,  og 
deres  hjerter  skulle  være  sammen- 
knyttet i  indbyrdes  enighed  og  kær- 

lighed.«  Det  er  magtpåliggende  for 
os,  at  alle  ward  og  grene  i  Det  Cen- 
traleuropæiske Område  og  alle  vore 
familier  får  gavn  af  inspireret  vejled- 
ning og  problemløsning  gennem  ef- 
fektive og  inspirerede  råd.  Vi  håber,  at 
mange  sjæle  vil  blive  frelst  og  bragt  til 
vor  Frelser,  Jesus  Kristus,  gennem 
råd,  som  viser  omsorg  og  kærlighed. 

Jeg  vidner  om,  at  jeg  ved  personlig 
erfaring  har  lært,  at  der  kommer  him- 
melske velsignelser  ved  at  blive  ledet 
af  råd.  Hjemme  er  jeg  blevet  støttet  og 
velsignet  af  et  vidunderligt  sikker- 
hedsnet af  vejledning  og  kærlighed 
fra  råd.  Der  kommer  styrke  og  enig- 
hed til  vores  familie  gennem  disse  fa- 
milieråd. I  mit  arbejde  som  general- 
autoritet har  jeg  haft  mulighed  for  at 
deltage  regelmæssigt  i  adskillige  råd. 
Jeg  har  på  første  hånd  erfaret  den 
styrke  og  tro,  som  skabes  gennem  dis- 
se guddommeligt  fastsatte  råd. 

Der  kommer  stor  styrke  og  enighed  ^ 

til  Herrens  kirke  og  til  vore  familier  ^ 

gennem  disse  råd.  Må  vi  deltage  i  ^ 

dem  med  et  stærkere  ønske  om  at  føl-  ^ 

< 

ge  vore  levende  apostle  og  profeters  ^ 
råd  i  vores  stræben  efter  at  elske  Gud  u 

LU 

ved  at  tjene  vor  næste.  □  n 

n 

LU 

Ronald  A.  Rasband,  Førsterådgiver  2 
Det  centraleuropæiske  områdepræsi-  g 
dentskab.  ^ 


